text: Ost af råmælk genopfindes
  22 juni 2011 kl. 14.45
  Tistrup Mejeri ved Varde gik onsdag i gang med at producere ost af råmælk.
  Mælken er ikke varmebehandlet, og derfor veksler ostens smag med årstiderne. Smagen afhænger nemlig af, hvad køerne spiser.
  Det har taget fem år for mejeriet at opbygge en fødevaresikker produktion.
  Mælken kommer fra en gård i Sig, så hele produktionen kan kontrolleres fra jord til bord. 
  Kun et mindre osteri Hinge i Kjellerup har hidtil produceret ost af råmælk.
  Ost af råmælk efterspørges af kokke, som går ind for det nye nordiske køkken.
  